שעווה בקו ביקיני

שעווה בקו ביקיני היא הסרת שער הערווה באמצעות שעווה. שעווה המשמשת לצורך הסרת השער באזור המפשעה יכולה להיות ייעודית להסרת שיער באזור זה או שעווה אחרת, חמה או קרה, הנדבקת לשערות ומוציאה אותן מהשורש בעת משיכה מהירה, לעיתים בעזרת רצועות בד. המונח "שעווה בקו ביקיני" קשור לרוב להסרת שיער באזור אצל נשים, אך גם גברים עושים לעיתים שעווה באזור זה. קו הביקיני הוא אזור הרגל העליונה והירך הפנימית שבה בדרך כלל צומח שיער ערווה שאינו מכוסה על ידי חלקו התחתון של בגד ים ביקיני. בתרבויות מסוימות, נוכחות של שיער גלוי באזור זה יכולה להיחשב מביכה, מה שעשויה להיות אחת הסיבות לכך שנשים נוהגות להסיר שם שיער. ישנם אנשים המסירים שיער ערווה גם במקומות שאינו חשוף מסיבות שונות הקשורות לאסתטיקה, טיפוח גוף, היגיינה, תרבות, דת[דרוש מקור] או אופנה. ניתן להסיר שיער ערווה במגוון טכניקות מלבד שעווה: גילוח, הסרה באמצעות סוכר מחומם, אפילציה, הסרת שיער בלייזר או באמצעות קרמים להסרה כימית. תהליך הסרת השיער בשעווה מתחיל במריחת שעווה מומסת, בדרך כלל חמה, על שיער הערווה אותו מעוניינים להסיר. השעווה, שנדבקת לשיער כשהיא מתקשה, לרוב מכוסה לאחר מכן ברצועות בד קטנות. כאשר השעווה מתקשה מספיק, הבד הנשלף במהירות מסיר את השיער מהשורש כשהשעווה נמשכת. שעווה יכולה להתבצע באופן עצמאי באמצעות ערכה ביתית או על ידי קוסמטיקאית במספרה או בספא. באזורים בהם טרם הוסר שיער או שלא הוסר זמן רב, ייתכן שיהיה צורך בגזירה או בגילוח מקדים של שיער הערווה באמצעות מספריים או סכין. לפני תחילת התהליך מומלץ לבצע בדיקה לזיהוי רגישות או אלרגיה של העור, בדרך כלל באזור הירך העליונה. לפעמים לאחר הסרת השיער בשעווה, במיוחד לאחר תקופה ארוכה של הסרה בתדירות גבוהה, תהיה האטה בקצב צמיחת השיער המחודש. לפני ביצוע הסרת השיער בשעווה מקובל למרוח חומר מחטא על האזור. השעווה נמרחת בעזרת מרית לכיוון צמיחת השיער בשטח מצומצם יחסית. לאחר המריחה, כאשר השעווה יציבה מספיק אך עדיין גמישה, נמשכות רצועות השעווה נגד כיוון צמיחת השיער תוך שמירה על עור מתוח. כאב הנובע ישירות מהליך הסרת השיער בשעווה יכול להיות כאב קל החולף בתוך מספר שניות. חלק מהאנשים החווים כאב בפעם הראשונה יחוו כאב מופחת בפעמים הבאות. לקיחת תרופות שונות נוגדות דלקת (למשל כדורים המבוססים על איבופרופן) כשעה לפני השעווה עשויות להפחית כאב פוטנציאלי מהשעווה. תכשירים לאילחוש מקומי של העור, למשל משחת אמלה (אנ'), יכולים גם הם לסייע בהפחתת כאבים. שעווה באזור קו הביקיני במהלך ההיריון בדרך כלל כואבת יותר, בשל רגישות מוגברת. סוג השעווה המשמש לקווי ביקיני עשוי לרוב מתערובת של דונג דבורים ושמן והוא עדין יותר מהשעווה המשמשת בדרך כלל להסרת שיער במקומות אחרים בגוף. שעווה המבוססת על דונג דבורים נחשבת לחזקה ויעילה יותר בהסרת שיער הערווה העבה והגס יותר. לעיתים כתוצאה מהתהליך עלולים להיווצר פצעונים או צמיחה של שיערות הפוכות. שערות בודדות ניתנות להסרה בעזרת פינצטה או אפילציה. אי הנוחות בעקבות ההליך נמשכת בדרך כלל יומיים עד חמישה ימים. מריחת שמנים מרגיעים שונים כמה ימים לאחר השעווה יכולה לסייע בהחדרה של לחות לעור ולהפחית כאבים וזיהומים דלקתיים אפשריים. עם הסרה חוזרת ונשנית לאורך זמן, נחלש שיער הערווה וגדל לאט יותר, מה שמוביל להסרה קלה יותר עם פחות כאבים. יש אנשים שבוחרים לעצב את שיער הערווה שלהם בדרכים שונות בהתאם למגמות חברתיות שונות או כביטוי לסגנון או לאורח החיים שלהם. שיער ערווה טבעי מתייחס לשיער ערווה שלא עוצב ולא הוסר כלל. "גזוז" או "חתוך" מתייחס לשיער ערווה מעוצב שלא הוסר לחלוטין, מלבד גילוח פנים הירכיים. חלק מהנשים מקצצות חלק מהשיער באזור ומותירות שיער באזור שפתי הפות תוך הסרת שיער באזור כף הערווה. שיער ערווה עשוי להיות מעוצב במספר סגנונות בסיסיים אליהם מתייחסים בשמות שונים. מכונים להסרת שיער משתמשים לעיתים בשמות ייחודיים משלהם לסוגי שעווה נפוצים, למשל בהתייחס לסגנון הברזילאי כ"קו הנחיתה", "מוהוקיני" או "מולי מונטי". שלושת הסוגים העיקריים מתוארים להלן: שעווה אמריקאית היא הסרה של שיער הערווה רק באזור שלא מכוסה בבגד ים, בחלק העליון של הירכיים ומתחת לטבור. סגנון זה מכונה גם "שעוות ביקיני בסיסית", או "קו ביקיני", שכן הוא כרוך בהסרת שיער בשעווה מהצדדים ליצירת משולש כך שלא ניתן לראות שיער ערווה בעת לבישת בגד ים. בעת ביצוע הסרת שיער בסגנון אמריקאי לרוב תלבש האישה תחתוני ביקיני או תחתונים רגילים. שעווה אמריקאית רגילה אורכת כ־20 עד 30 דקות. שעווה צרפתית (המכונה לפעמים רצועת נחיתה או שעווה ברזילאית חלקית) משאירה רצועה אנכית של שיער ערווה ברוחב של 4 סנטימטרים (1.6 אינץ') ובאורך של 7.5 סנטימטרים (3.0 אינץ') בערך, ממש מעל הפות. ניתן להסיר שיער סביב אזור פי הטבעת והשפתיים. שעווה ברזילאית (או שעוות ספינקס) היא הסרה של כל שיער הערווה מאזור האגן, הפות, השפתיים, חיץ הנקביים (הפרינאום) ופי הטבעת, לעיתים תוך השארת רצועה דקה של השיער על כף הערווה. שעווה ברזילאית ידועה גם בשם שעווה ברזילאית מלאה, שעווה ביקיני מלאה, או שעווה הוליוודית. סגנון זה נקרא לראשונה שעווה ברזילאית על ידי סלון "ג'יי סיסטרס" במנהטן, שהוקם ב-1987 על ידי שבע אחיות מברזיל. שעווה ברזילאית שנויה במחלוקת יותר מסוגי שעווה אחרים. כמו כל שעווה, זו יכולה להיות חוויה פיזית כואבת במהלך ההסרה וגם לאחר מכן. המבקרים את הסגנון הזה טוענים כי שעווה ברזילאית יכולה לתרום למראה של קטינה אצל אישה בוגרת, וכי ייתכן שזו אחת הסיבות לפופולריות שלה בתעשיית המין. בשנת 2016 פרסם כתב העת של איגוד הרפואה האמריקאי (אנ') מחקר, בו נמצא כי מתוך 3,316 נשים אמריקאיות שנבדקו, 84% דיווחו על היסטוריה של טיפוח שיער ערווה במהלך חייהן, כאשר 59% מהן דיווחו כי המניע העיקרי להסרה הוא היגיינה. לשעוות ביקיני נזקפת הפחתה עולמית משמעותית במקרים של כיני ערווה. עם זאת, הקהילה הרפואית ראתה עלייה לאחרונה בפוליקוליטיס, או זיהום סביב זקיק השערה, אצל נשים המשתמשות בשעווה או מגלחות את אזור הביקיני שלהן. לפי האתנולוג פ' פאוסט, במחקר משנת 1901, הסרת שיער גוף, כולל שיער ערווה על הפות, הוא מנהג שמאפיין נשים מקאסטת הנאיר בהודו. בחברות שונות בעולם המערבי, הסרת שיער גוף נשי (למעט שיער ראש, ריסים וגבות) נחשבה באופן מסורתי כנאותה כשמדובר בשיער באזורים הגלויים לעין. ביחס לשיער הערווה, עם השינוי בהתפתחות בגדי הים ומזעור של האזורים המכוסים בבד, בייחוד מאז הכניסה לאופנה והפופולריות של הביקיני מאז 1946, והיעלמותה של החצאית בבגדי ים, גם עיצוב שיער הערווה נכנס לאופנה. הנוהג להסיר חלק גדול יותר משיער הערווה המשיך עם התחזקות בפופולריות של בגדי ים אפילו קטנים יותר מביקיני, כגון החוטיני, שחשף את הישבן. שינויים בסגנונות ההלבשה התחתונה גם הם עודדו את הסרת שיער הערווה ואת סגנון ה"מפשעות העירומות", כלומר, הסרת סך של שיער הערווה, כגון סגנון ברזילאי מלא או סגנון הספינקס. מפשעה חלקה לחלוטין נחשבת לעיתים כנותנת מראה צעיר יותר. על פי החוקרים צצ'לר, דווין ודרקסלבואר, הסרת כל שיער הגוף הנראה נתפסת כהיבט חשוב בנשיות. כיום יש שיטות אחרות וחדשניות יותר להסרת השיער, שנחשבות נפוצות יותר מאחר שהן גורמות פחות כאב בעת ההסרה ונחשבות ליעילות יותר. שיער הסרת שיער ואג'זל Barker, Olivia (23 באוגוסט 2005), "The male resistance to waxing is melting away", USA Today, נבדק ב-26 באוגוסט 2016 {{citation}}: (עזרה) The Embodyment of American Culture, 2003-10-22 The Embodyment of American Culture, 2003-10-22 Staff writers (2005), "Get a Perfect Bikini Line", Cosmopolitan, 238 (5): 248–251, published online March 10, 2009, נבדק ב-26 באוגוסט 2016 {{citation}}: (עזרה) Helen Bickmore; Milady's Hair Removal Techniques: A Comprehensive Manual; Thomson Delmar Learning; 2003; ISBN 1-4018-1555-3 Michael J. Klag, Johns Hopkins Family Health Book, page 769, HarperCollins, 1999, ISBN 0-06-270149-5 Linda Murray, Leah Hennen & Jim Scott, The Babycenter Essential Guide to Pregnancy and Birth, page 576, Rodale, 2005, ISBN 1-59486-211-7 Susan Cressy & Margaret Rennie, Beauty Therapy Fact File, page 293, Heinemann, 2004, ISBN 0-435-45142-1 מגילוח ועד לייזר: איך הכי בריא להסיר שיער מהמפשעה, באתר ynet, 19 באוגוסט 2011 Lia Schorr, Shari Miller Sims & Shari Sims, SalonOvations' Advanced Skin Care Handbook, pages 94–95, 117-118, Cengage Learning, 1994, ISBN 1-56253-045-3 Hilda Hutcherson, Pleasure, page 190, Perigee, 2006, ISBN 0-399-53286-2 Mahmoudi M; Others (2013). "Anti-inflammatory and analgesic effects of egg yolk: a comparison between organic and machine made". European Review for Medical and Pharmacological Sciences. 17 (4): 472–6. PMID 23467945. Gekas, Alexandra (18 באוקטובר 2013). "Waxing 101: Tips and Tricks for Beginners". נבדק ב-27 באוגוסט 2016. {{cite web}}: (עזרה) Beverley Turner, ‏Pubic hair is back ladies. The men don't care and the women can't be bothered, The Telegraph, 15 November 2013 Shire, Emily (2014-04-10). "Waxing: Damned if You Do and Damned if You Don't: How Pubic Hair Became Political". The Daily Beast (באנגלית). נבדק ב-2021-09-10. Bush is back!, Salon, ‏2008-12-11 (באנגלית) Eve Salinger, The complete idiot's guide to pleasing your woman, Indianapolis, IN : Alpha Books, 2006, ISBN 978-1-59257-464-3 Hiscock, Jane; Frances Lovett (2004). Beauty Therapy (2nd ed.). Oxford, UK: Heinemann Educational Publishers. p. 325. ISBN 978-0-435-45102-8. נבדק ב-9 במאי 2013. {{cite book}}: (עזרה) Latour, Stephanie (2002). Erotic Review's Bedside Companion: An ABC of Delightful Depravity. Anova Books. p. 25. ISBN 978-1-84411-002-5. נבדק ב-9 במאי 2013. Salons offer a choice of waxing styles for women, including the widely renowned Brazilian or Mohican for those concerned not to reveal a single stray pube in the inciest, winciest beachwear, while The Hollywood denotes the full monty. {{cite book}}: (עזרה) "Different Types of Bikini Wax and Application Techniques". Essortment. אורכב מ-המקור ב-18 בפברואר 2011. נבדק ב-9 במאי 2013. {{cite web}}: (עזרה) "Brazilian bikini wax". Brazilian Bikinis. אורכב מ-המקור ב-17 בנובמבר 2012. נבדק ב-9 במאי 2013. {{cite web}}: (עזרה) Grey, Maggie (2012-06-30). "Basic Pubic Hairstyles". The Landing Strip. נבדק ב-13 ביוני 2014. {{cite web}}: (עזרה) Weigle, Elizabeth Anne. The American trend of female pubic hair removal. Diss. uga, 2009. Faster Pussycat, Wax! Wax!, Salon, ‏1999-09-03 (באנגלית) Blue, Violet (2002). The Ultimate Guide to Cunnilingus. San Francisco: Cleis Press. pp. 66–67. ISBN 978-1-57344-144-5. Ashley Fetters (13 בדצמבר 2011). "The New Full-Frontal: Has Pubic Hair in America Gone Extinct?". נבדק ב-15 בדצמבר 2011. {{cite news}}: (עזרה) Venema, Vibeke (31 בדצמבר 2016). "The women who invented the Brazilian wax". BBC News. נבדק ב-31 בדצמבר 2016. {{cite news}}: (עזרה) Joannides, Paul (2006). Guide to Getting It On. Waldport, Oregon, USA: Goofy Foot Press. pp. 233–246, 528–531. ISBN 978-1-885535-69-6. Godson, Suzi (2005). Sexploration: An Edgy Encyclopedia of Everything Sexual. Berkeley, California USA: Amorata Press. pp. 89, 161. ISBN 978-1-56975-505-1. Rowen TS; Gaither TW; Awad MA; Osterberg E; Shindel AW; Breyer BN (באוקטובר 2016). "Pubic Hair Grooming Prevalence and Motivation Among Women in the United States" (PDF). JAMA Dermatology. 152 (10): 1106–1113. doi:10.1001/jamadermatol.2016.2154. ISSN 2168-6068. PMID 27367465free {{cite journal}}: (עזרה)תחזוקה - ציטוט: postscript (link) Hoffman, Jan (2016-06-29). "Most Women Prefer to Go Bare, Citing Hygiene (and Baffling Doctors)". New York Times. נבדק ב-2016-06-30. Jason Gale; Shannon Pettypiece (13 בינואר 2013). "Brazilian Bikini Waxes Make Crab Lice Endangered Species". Bloomberg. נבדק ב-26 באוקטובר 2013. {{cite web}}: (עזרה) Hackley, Barbara; Kriebs, Jan M.; Rousseau, Mary Ellen (2008). Primary Care of Women: A Guide for Midwives and Women's Health Providers. Jones & Bartlett Publishers. p. 833. ISBN 9781449666156. F. Fawcett (2004) [1901]. Nâyars of Malabar. Asian Educational Services. p. 195. ISBN 978-81-206-0171-0. נבדק ב-23 ביוני 2011. {{cite book}}: (עזרה) Tschachler, Heinz; Devine, Maureen; Draxlbauer, Michael (2003), The EmBodyment of American Culture, Berlin-Hamburg-Münster: LIT Verlag, pp. 61–62, ISBN 978-3-8258-6762-1